b'\n_START_ARTICLE_\nRashaida\n_START_PARAGRAPH_\nRashaida, arapski narod srodan Beduinima Saudijske Arabije, naseljen uz obalu Crvenog mora sve od Massawe u Eritreji, pa do Port Sudana u Sudanu. Na podru\xc4\x8dje Afrike Ra\xc5\xa1aidi dolaze negdje prije kojih 150  ili 170 godina  sa Arapskog poluotoka._NEWLINE_Ra\xc5\xa1aidi su nomadski narod koji \xc5\xbeivi u \xc5\xa1atorima od kozjih ko\xc5\xbea, a uzgajiva\xc4\x8di su ovaca, koza i deva. \xc5\xbdene po\xc4\x8dinju nositi velove jo\xc5\xa1 dok su djevoj\xc4\x8dice, a njezin mu\xc5\xbe jedini je mu\xc5\xa1karac kojemu \xc4\x87e dozvioliti da joj vidi lice._NEWLINE_Jezi\xc4\x8dno pripadaju arapskoj grani semitskih jezika. Populacija im iznosi oko 89,000 u Sudanu i 41,000 u Eritreji. Po vjeri su muslimani.'